**Propozície súťaže**

1. **Miesto a dátum konania**

 Pätnásty ročník súťaže sa uskutoční **17. apríla 2020** v Parku kultúry a oddychu v Prešove (Čierny orol).

1. **Cieľ súťaže**

Prezentácia tvorby mladých módnych tvorcov – študentov stredných škôl, ktorá má podporiť rozvoj ich kreatívneho myslenia a zručnosti pri vyhotovení modelov.

 Cieľom súťaže s medzinárodnou účasťou je stretnutie najlepších módnych tvorcov stredných škôl nielen zo Slovenska, ale aj z iných krajín (Českej republiky, Poľskej republiky, Ukrajiny a ďalších krajín).

1. **Kategórie**

## Voľná tvorba

## Scénická a historická odevná tvorba

## Bielizeň a plavky

## Športové odevy

1. Zvrchníky (plášte, kožuchy, bundy, odevy z usní)
2. Módne doplnky
3. Vychádzkové odevy
4. Spoločenské odevy
5. **Podmienky súťaže**
6. Do súťaže je platne prihlásený model alebo kolekcia, ktoré sú prihlásené na predpísanom tlačive a zaslané na adresu:

 **Stredná odborná škola podnikania, Masarykova 24, 081 79 Prešov, Slovenská republika, fax: +421517583071,**

**e–mail:** **sospmaspo@nextra.sk****,** alebo**ligdayova@sospodnikania.sk** najneskôr **do 14. februára 2020.**  Informácie o  súťaži budú zverejnené aj na internetovej stránke školy:[www.sospodnikania.sk](http://www.sospodnikania.sk).

1. Každý model, resp. kolekcia musí mať vyplnený platný evidenčný list.
2. Registračný poplatok za prihlásenú školu v  hodnote **30 €** uhradí zúčastnená škola  v hotovosti pred poradou zástupcov súťažiacich škôl dňa 16. apríla 2020 o 17,00 hod.
3. Časový limit vystúpenia:
* kolekcia modelov maximálne 2 minúty,
* sólový model 1 minúta (limitované časy sú vrátane nástupu a odchodu; limity je nutné dodržať).
1. Hudobný doprovod – školy musia modely resp. kolekcie predvádzať so svojou CD nahrávkou s  označením (škola, kategória, názov modelu alebo kolekcie) pre každý model/kolekciu samostatné CD.
2. **Hodnotenie**

1. Všetky modely a  kolekcie budú hodnotené odbornou porotou, ktorá bude menovaná organizátormi súťaže.
2. Porota má právo udeliť, ale aj neudeliť I.– III. miesto vo všetkých kategóriách a udeliť aj neudeliť mimoriadne ocenenie „MÓDNA LÍNIA MLADÝCH“ a „MLADÝ DIZAJNÉR ROKA“.
3. Ocenenia budú odovzdané bezprostredne po ukončení súťaže.
4. Kritériá hodnotenia:
* celkový dojem a estetická úroveň,
* kreativita návrhu,
* výber odevného materiálu,
* funkčnosť modelu.
1. **Práva a povinnosti prihlasovateľa**
2. Prihlasovateľ prihlasuje model/kolekciu na predpísanom tlačive v  stanovenom termíne a zaväzuje sa uhradiť príslušnú sumu registračných poplatkov.
3. Všetky náklady spojené s prípravou modelu/kolekcie ako aj náklady vzniknuté počas súťaže (registračný poplatok, cestovné, strava) si hradí prihlasovateľ sám.
4. Prihlasovateľ dodrží usmernenia organizátora a bude využívať len pridelený priestor pre súťaž.
5. V prípade nedodržania týchto podmienok uhradí prihlasovateľ všetky náklady spojené so vzniknutou škodou.
6. **Práva a povinnosti organizátora**
7. Organizátor zabezpečí odborné a objektívne hodnotenie prihlásených modelov a kolekcií prostredníctvom odbornej poroty.
8. Organizátor zabezpečí predvádzacie priestory (mólo, šatne) a technické požiadavky (ozvučenie, osvetlenie).
9. Organizátor nezodpovedá prihlasovateľovi za stratu, zničenie alebo akékoľvek poškodenie modelov, bez ohľadu na to, či škoda vznikla pred, počas alebo po súťaži. Každému prihlasovateľovi sa odporúča poistiť modely proti následkom zodpovednosti za škody vyplývajúce z účasti na súťaži.
10. Organizátor zabezpečí strážnu službu pri vstupe do objektu budovy PKO.
11. Organizátor zabezpečí obed vo forme balíčka v priestoroch PKO.
12. Poplatky za stravu a ubytovanie: raňajky **2,60 €,** obed **5,10 €,** večera **3,90** €, noc **11,70** €/osoba.
13. **Záverečné hodnotenie**
14. Hodnotené budú len tie modely a kolekcie, pri  ktorých bol dodržaný termín prihlásenia a dodržané ustanovenia uvedené v propozíciách súťaže.
15. Podaním prihlášky prihlasovateľ vyjadruje svoj súhlas s propozíciami tejto súťaže.
16. Všetky informácie spojené s organizáciou súťaže Vám podá:

Mgr. Iveta Ligdayová č. t.: +42151/7733413, ligdayova@gmail.com; ligdayova@sospodnikania.sk .

4. Pracovná porada zástupcov súťažiacich škôl k  súťaži (zaplatenie poplatkov, odovzdanie CD nahrávky atď.) sa uskutoční **16. apríla 2018 (štvrtok ) o 18,00** **hod.** v kongresovej miestnosti na 1. poschodí SOŠP.

 5. Prezentácia súťažiacich bude 17. apríla 2020 od 7.00 do 8.30 hod. v priestoroch PKO

 (Čierny orol).